Exqrch/balinese-Komodo-pixelgpt huggingface dataset:
para tamiu utawi wisatawane sane rauh saking margi Monumen Nasional sane jaga malila cita ring Kota Jakarta. Babad. Kawentenan Patung Selamat Datang puniki nenten lempas ri sajeroning kawentenan Kota Jakarta sane jagi nyanggra tamiu-tamiu saking dura negara duk warsa 1962 ring "Bunderan Hotel Indonesia". Patung manusa apasang lanang kalawan istri punika ngisi bunga sinarengan lan ngayunan tangan maka cihna nyanggra para tamiu sane rauh
cihna nyanggra para tamiu sane rauh ring kota jakarta saking margi MONAS Utawi Monumen Nasional. Patunge inucap taler kaiterin panyatusan yeh mancur sane makada maweweh rame panyanggran tamiune sane rauh ka jakarta. Ri kala punika, dane Presiden Soekarno ngawangun Monumen Selamat Datang ri sajeroning kawentenan parikrama ASIAN GAMES sane kaping-IV ring Jakarta. Para atlet lan "official" katurin nginep ring Hotel Indonesia lan matanding utawi
ring Hotel Indonesia lan matanding utawi macentok ring wawidangan IKADA, sane mangkin manados wawidangan Gelora Bung Karno, Senayan. Stadion Senayan maka kabanggaan Indonesia daweg punika, santukan stadion sane pinaka stadion sane pinih ageng ring Asia Tenggara inucap sida dagingin para panonton akehnyane 120.000. Sane maka pamrakarsa kawentenan patung puniki inggih punika dane Presiden Soekarno lan rarincikan sane kapartama kabuat olih dane bapak Henk Ngantung
kabuat olih dane bapak Henk Ngantung sane daweg punika pinaka Pangliman Gubernur DKI Jakarta. Tegeh patung sane kabuat saking perunggu punika saking sirah kantos batisnyane sawatara wenten 5m, lan tegeh makasaminyane sane saking batis kantos tangan sane maayunan menek punika sawatara wenten 7m, lan tegeh beti patunge wantah 10m. Undagi. Sane Maka undagi ri sajeroning wewangunan patunge piniki inggih punika angga undagi patung kulawarga
inggih punika angga undagi patung kulawarga "Arca" sane kapucukin olih bapak Edhi Sunarso ring Karangwuni. Duke wewangunan patunge punika kakaryanang, dane Presiden Soekarno sane kasarengin olih Duta Besar Amerika sane mawasta "Mr. Jones" lan para menteri polih macecingak ka sanggar bapak Edhi Sunarso. Ngawangun patunge puniki saking ngawit kantos puput nelassang galah sawatara wenten kirang langkung ngatiban sane karesmiang olih dane Presiden Soekarno duk
karesmiang olih dane Presiden Soekarno duk warsa 1962. Bundaran Hotel Indonesia. Maosang indik Patung Selamat Datang pastika nenten sida lempas ring kawentenan bunderan hotel indonesia santukan kawentenan patung selamat datang punika genahnyane ring wawidangan bunderan hotel indonesia. Genah bunderan hotel indonesia puniki ring jantung Ibu Kota negara inggih punika ring prempatan "Jalan M.H Thamrin", "Jalan Imam Bonjol", "Jalan Sutan Syahrir", lan "Jalan Kebon Kacang"
Sutan Syahrir", lan "Jalan Kebon Kacang" ring Jakarta Pusat. Wastan Bundaran HI punika kaambil santukan wentuk jalan irika ngalingker lan nampek ring Hotel Indonesia. Duk sane dumun, bunderan puniki pinaka genah paabianan soroh jukut sane katanemin olih para petani saking Bogor sane asil paabianan inucap ngangge tata cara bagi asil. Namun, saat Jakarta menjadi tuan rumah Asian Games pada tahun 1962, dimulailah pembangunan Hotel
pada tahun 1962, dimulailah pembangunan Hotel Indonesia dan peresmian Bundaran HI. Pikobet. Kawentenan pikobet ri sajeroning lambang utawi logo sane kaange olih mal grand Indonesia majeng ring Patung Selamat Datang sane kawastanin Pikobet "ciptaan turunan logo pusat perbelanjaan Grand Indonesia" mamargi kalih paletan. Sane kapertama duk warsa 2010 lan sane kaping kalih ring warsa 2021. Patung inucap sampun kadaftarin ring pangkalan data DJKI duk
kadaftarin ring pangkalan data DJKI duk warsa 2010, Indike punika sane ngeranayang ring warsane 2010 punika kulewarga bapak Henk Ngantung ngaturang gugatan majeng ring Grand Indonesia antuk kawentenan logo sane kapertama saking Grand Indonesia, sane ngangge lelawatan Monumen Selamat Datang antuk warna emas. Kuasa hukum kulawarga bapak Henk, inggih punika bapak Andy Nababan sampun sering ngawentenan atur ring Grand Indonesia mangda nenten ngangge logo
Grand Indonesia mangda nenten ngangge logo antuk lelawatan Monumen Selamat Datang pinaka lambang utawi logonyane antuk nenten wenten nunas kalugraan ring sang sane nuenang inggih punika kulawarga bapak Henk Ngantung. Sakemaon, ring Grand Indonesia nenten nureksain atur saking kulawarga bapak Henk Ngantung antuk alasan "logo terinspirasi murni dari patung". Mawali ring sasih Januari warsa 2021, Grand Indonesia katuntut malih olih kulawarga bapak Henk santukan
malih olih kulawarga bapak Henk santukan grand indonesia kantun ngangge monumen selamata datang pinaka logonyane lan kawewehin malih antuk lingkeran barak ring logonyane sane anyar. Santukan asapunika, Grand Indonesia kakeniang danda agengnyane A Keti Bara olih kaluwarga bapak Henk Ngantung. Pustaka.
Tari Topeng Kuncaran Tari Topeng Kuncaran inggih punika seni tari tradisional saking wawidangan Sunda, Jawa Barat sane kasolahang olih para pragina nganggen topeng ring prarainyane. Mapaiketan sareng tari topeng Cirebon, Kuncaran taler madue soroh miwah akeh topeng sane pinaka lambang karakter jadma. Lelintihan. Tari Topeng Kuncaran sujatinnyane pinaka panglimbak saking tari topeng saking Jakarta sakewanten kalimbakang manut adat miwah nilai tradisional krama Sunda. Carita
miwah nilai tradisional krama Sunda. Carita ring ungkur pangriptan sasolahan puniki nganinin indik tresna raja sane katulak olih anak istri nyantos sang raja krodha. Kantos mangkin tari Topeng Kuncaran puniki kantun kasolahang kantos ka mancanegararing acara budaya, pagelaran utawi acara resmi sane tiosan. Rumasuk taler pesta rakyat miwah hajatan pribadi. Properti. Topeng. Properti sane kanggen sajeroning nyolahang tarian puniki utamannyane inggih punika topeng. Ketahnyane
puniki utamannyane inggih punika topeng. Ketahnyane topeng sane kanggen kakaryanin saking bahan kayu miwah sampun kawarnain. Wenten limang soroh topeng minakadi ring sor puniki. Topeng Panji. Topeng Panji inggih punika soroh topeng sane mawarna putih madue makna kesucian minakadi anak alit sane wawu embas. Topeng Samba. Topeng Samba inggih punika topeng sane mawarna putih, karakternyane ceria miwah lincah minakadi anak sane durung kelih. Topeng
minakadi anak sane durung kelih. Topeng Rumyang. Topeng Rumyang inggih punika soroh topeng sane mawarna barak nguda pinaka lambang anak anom. Topeng Pating utawi Tumenggung. Topeng Patih inggih punika topeng sane madue cerawispinaka lambang anak anom, sakewanten baosnyane teges. Topeng Kelana. Topeng Kelana inggih punika soroh topeng sane mawarna barak antuk panyingakan sane nelik nyihnayang anak sedeng krodha. Tiosan ring topeng, wenten makudang-kudang properti
Tiosan ring topeng, wenten makudang-kudang properti tiosan minakadi ring sor puniki. Keris. Silih tunggil properti wajib sajeroning seni Tari Topeng Kuncaran inggih punika keris. Keris sane kanggen puniki nganutin karakter miwah peran praginannyane. Mahkota. Pateh minakadi keris, properti aksesoris mahkota puniki nganutin karakter miwah peran praginannyane. Gelang miwah Anting. Properti wajib tiosan nggih punika gelang. Gelang puniki kanggen ring tangan miwah cokor pragina. Pragina
ring tangan miwah cokor pragina. Pragina Tari Topeng Kuncaran taler nganggen aksesoris anting. Alat Musik. Properti utama miwah wajib sane patut wenten ring Tari Topeng Kuncaran inggih punika alat musik tradisional. Ketahnyane sasolahan puniki kairing antuk alat musik gamelan, minakadi gong, bonang, saron, miwah sane tiosan. Busana. Para pragina nganggen baju taler celana sane tegehnyane ajejengku antuk motif miwah warna sane cerah. Para pragina
miwah warna sane cerah. Para pragina taler nganggen senteng sane kaiket ring kanta miwah sabuk sane nganutin warnan busanannyane.
Bika ambon Bika ambon inggih punika sanganan khas Medan, Indonesia. Sané malakar saking tepung tapioka, taluh, gula, miwah santen. Bika ambon sané kakaryanin selami 12 jam niki biasané tetep nyidayang kaajeng selami petang wai, sawiréh sawusan petang wai sanganan puniki pastika sayan keras. Sanganan basah puniki ketah madue jaring-jaring ring dalemnyané. Wénten taler bika ambon sané kaadol antuk makudang-kudang soroh rasa, makadi pandan, coklat,
makudang-kudang soroh rasa, makadi pandan, coklat, kéju, miwah sané lianan. Babad. Ngantos mangkin nénten wénten kapastian miwah panyelehan sosiokultur indik masa pangawit kawéntenan bika ambon. Versi kapertama; Manut tutur M Muhar Omtatok, budayawan miwah sejarawan, sanganan bika ambon mawit saking Bika utawi Bingka sanganan khas Melayu. Selanturnyané, bingka punika kauwah antuk bahan pengembang lianan sakadi nira/tuak ental ngantos wénten rongga tur mabinayan tekéning sanganan
wénten rongga tur mabinayan tekéning sanganan bika pangawitnyané. Salanturnyané, M. Muhar Omtatok nugtugang yéning sanganan puniki kabaos bika ambon sawiréh ketah kauningin tur kaadol ring pasimpangan Jl. Ambon-Sei Kera Medan.#ALIH Versi kalih; Kruna "Ambon" ring bika ambon inggih punika singkatan saking Amplas Kebon (sawireh krama médan seneng nyingkat kruna) Dialék médan. Ring masa kolonial Belanda, para imigran sané meneng ring Daerah Amplas sisi kangin
meneng ring Daerah Amplas sisi kangin tukad -- kabaos Amplas Kebon -- ngawinang sanganan bikang salanturnyane kaadol ka Kota Medan tur salanturnyane kaloktah sawiréh kasenengin krama Belanda miwah Tionghoa duk punika. Versi tiga tur papat (nénten ngyakinin); duk dumun ada anak Ambon sané makta sanganan bingka ka Malaysia tur salanturnyané dados istilah. Versi papat, Ambon inggih punika kruna saking basa Médan sané maartos lemuh.
saking basa Médan sané maartos lemuh. Nanging, kruna puniki sampun sué ten kaanggén ring Médan. Duk tanggal 26 Agustus 1933, koran édisi Belanda, "De locomotief", madaging iklan di Kota Semarang sané maosang bika ambon. Bikang ambon taler sampun katulis olih koran sané pateh ring warsa 1896 di Kwitang, Batavia --mangkin Jakarta-- ("De locomotief: Samarangsch handels- en advertentie-blad", 10-02-1896). Bika ambon kaloktah pinaka oleh-oleh khas
Bika ambon kaloktah pinaka oleh-oleh khas Kota Medan, Sumatra Utara. Ring Medan, Jalan Mojopahit di wewidangan Medan Petisah wénten 30 toko sané ngadol sanganan puniki. Soang-soang toko ring genahé puniki mresidayang ngadol akéhan saking 1.000 bungkus bika ambon awai nuju hari raya. Pustaka.
Cangak Cangak inggih punika silih tunggil soroh beburon. Cangak inggih punika kedis sané mabatis dadua lanjar-lanjar. Bulun cangaké mawarna putih tur madué paruh sané lanjar mawarna kuning. Cangak basa Indonésiané inggih punika "Burung Bangau". Cangak madué kampid dadua sané anggona makeber. Dedaaran cangaké inggih punika bé. Pustaka.
Gambang Kromong Gambang Kromong inggih punika kasenian musik (orkés) paduan gamelan miwah piranti musik étnis Cina, luir ipun sukong, téhyan, kongahyan. Kawastanin "Gambang Kromong" mawit saking 2 pasang piranti perkusi, gambang miwah kromong. Pinih riin kasenian Gambang Kromong puniki kabentuk olih komunitas Tionghoa sané pimpinannyané mapesengan Nie Hoe Kong ("kapitan Cina" masa jabatan 1736-1740) - kaangkat olih kompeni Belanda. Asal-Usul. Krama Betawi, krama asli
Belanda. Asal-Usul. Krama Betawi, krama asli ring Jakarta wantah hasil akulturasi suku-suku ring Nusantara sané saling mainteraksi. Akulturasi punika wenten ring musik, basa, parikrama, miwah sané lianan. Gambang Kromong inggih punika silih tunggil akulturasi budaya musik Betawi-Cina. Musik Gambang Kromong akéh nglimbak ring krama Cina Bénteng. Suku Cina sané rauh ka Indonesia mawit saking kota Kanton, Fukien, miwah Ka-Eng-Tjiu miwah makta kabudayaan Cina. Logat
Ka-Eng-Tjiu miwah makta kabudayaan Cina. Logat basa Cina sané akéh kaanggé wantah logat Kuo-yu. Krama Cina sané meneng ring Jakarta madué 2 sebutan : Bentuk kasenian sané kalakon olih krama Cina ring Jakarta kari meciri budaya Cina asli. Piranti musik sané kaanggé antuk hiburan miwah upacara wantah terompét/"jutao", "cecer"/"gembreng", "genderang, canang, sukong, tehyan, kongahyan", miwah suling. Piranti puniki dados cacirén indikasi budaya Cina. Krama
dados cacirén indikasi budaya Cina. Krama Cina Bénteng nglimbangkang kaseniannyané sareng kasenian suku sané lianan ring Jakarta. Hasil panglimbakan utawi pasikian punika wantah kasenian Gambang Kromong. Musik Gambang Kromong muncul ring tahun 1880, tatkala Bek Teng Tjoe - klian kampung Tionghoa ring Pasar Senen magelarang mantuka ring para tamiu. Ring tahun 1937, orkés-orkés musik Gambang Kromong dados maju miwah kaloktah ka wawengkon sané lianan
miwah kaloktah ka wawengkon sané lianan ring Indonésia. Piranti Musik. Piranti musik kasenian Gambang Kromong inggih punika :
Tari Manggar Tari Manggar inggih punika sasolahan tradisional sane nyaritayang indih babad saking Kota Pekanbaru, inggih punika katemuang Kota sane mawasta Sena utawi sane mangkin ketah kauningin antuk Senapelan. Tari Manggar kasolahang olih anak lanang miwah istri. Para pragina masolah nganggen busana adat Riau. Sajeroning sasolahan puniki pragina istri nganggen baju kurung miwah paiasan suntiang sane wneten ring duur. Pragina lanang makta tuked sane
duur. Pragina lanang makta tuked sane wenten iasan ring duur tungkednyane.
Tari Makan Sirih Tari Makan Sirih utawi sane ketah kauningin antuk Tari Persembahan inggih punika silih tunggil sasolahan ring Propinsi Riau. Sane ngawinang Tari Makan Sirih kabaos Tari Persembahan duaning Tarian Makan Sirih setata kasolahang ring pangawit parikrama. Khalis Binsdar MM miwah sawitrannyane maosang duk warsa 1957 ring Kota Pekanbaru ngawentenang parum pembakuan tari persembahan, sane nyolahang tarian miwah tembang-tembang Melayu. Tarian-tarian sane kasolah
miwah tembang-tembang Melayu. Tarian-tarian sane kasolah daweg punika minakadi Tari Serampang Dua Belas, Tari Mak Inang Pualu Kampai, Tari Tanjung Katung, miwah Tari Lenggang Patah Sembilan. Raris manut paparuman inucap seniman-seniman Riau ngolah sasolahan kanggen Tari Persembahan miwah karipta Tari Makan Sirih. Mangkin, Tari Makan Sirih puniki sampun nenten asing ring kalangan krama Melayu Propinsi Riau. Ring makudang-kudang parikrama seremonial sampun janten nampilang Tari
parikrama seremonial sampun janten nampilang Tari Persembahan marupa Tari Makan Sirih. Akeh pragina sane nyolahang Tari Makan Sirih punika saking 5 nyantos 9 pragina, sering akehnyane ganjil. Akeh pragina ketahnyane nganutin genah masolah. Tari Makan Sirih kasolahang ritatkala nyambrama tamiu sane kaping singgihin inggihan tamiu negara utawi tamiu agung sane rauh. Sajeroning masolah, silih tunggil pragina Tari Makan Sirih makta kotak sane madaging base.
Sirih makta kotak sane madaging base. Base ring kotak punika raris kabukak miwah tamiu sane kaping singgihin punika katurin galah kapertama ngambil base inucap pinaka penghormatan, raris kasarengin olih tamiu sane tiosan. Tari Makan Sirih puniki taler nenten wantah kasolahang ring Riau sakewanten ring Kepulauan Riau, minakadi sane sampun kauningin Kepulau Riau inggih punika propinsi asil pemekaran saking Propinsi Riau. Tari Makan Sirih inggih
Propinsi Riau. Tari Makan Sirih inggih punika kreativitas krama Melayu sajeroning nyambrama tamiu. Pragina Tari Makan Sirih puniki patut ngresepang istilah-istilah khusus sajeroning tarian Melayu, minakadi igal (ngutamayang gerakan tangan miwah angga sarira), liuk (gerakan nunduk utawi mengayunkan badan), lenggang (mamargi sinambi ngerakang tangan), titi batang (mamargi ring a garis minakadi meniti batang), gentam (masolah sinambi ngetebang tunggak cokor), cicing (masolah sinambi malaib igis),
cokor), cicing (masolah sinambi malaib igis), legar (masolah sinambi mapiteh 180 derajat), miwah sane tiosan. Busana. Busana sane kanggen olih para pragina kawastanin baju adat kurung teluk belanga. Ring duur para pragina, wenten paiasan sane kawentuk marupa sekar. Busana ring sor, para pragina nganggen kain songket antuk warna-warna sane cerah. Musik Pangiring. Tari Makan Sirih kasolahang antuk iringan musik Melayu sane wit saking papaduan
musik Melayu sane wit saking papaduan instrumen suara marwas, biola utawi fill, gendang, gambus, miwah akordion. Suara akordion pinaka piranti sane penting sajeroning muasik Melayu, suara inucap sane manados ciri khas musik Melayu. Tari Makan Sirih rumasuk sasolahan sane madue tema gembira. Sasolahan puniki kairing antuk musik khas Melayu sane rancak miwah tembang Makan Sirih sane pahan liriknyane maosang kadi puniki: "Makan sirih ujunglah
maosang kadi puniki: "Makan sirih ujunglah ujungan aduhai lah sayang Kurang lah kapur tambah lah ludah Hidupku ini untunglah untungan aduhai lah sayang. Sehari lah senang seharilah susah." Nilai-nilai. Disiplin miwah Kesabaran. Nilai puniki kapanggih saking gerak tari sane patut kapalajahin antuk kedisiplinan miwah kesabaran mangda prasida nguasayang sasolahan puniki. Silih tunggil syarat prasida nyolahang tari Melayu inggih punika para pragina prasida ngrasayang gerakan-gerakannyaane,
punika para pragina prasida ngrasayang gerakan-gerakannyaane, nenten wantah masolah kemanten. Hiburan. Tari Makan Sirih nyolahang gerakan sane becik miwah alunan musik sane gembira. Tamiu jagi marasa seneng yening kasanggra antuk sasolahan puniki. Pelestarian Budaya. Pementasan sasolahan puniki sajeroning pamungkahan parikrama pinaka utsaha nglestariang budaya Melayu. Ritatkala mentasang sasolahan puniki, sayuaktinnyane wenten tiga sane kalestariang inggih punika tembang, sasolahan, miwah busana Melayu. Seni. Ring seni
miwah busana Melayu. Seni. Ring seni Tari Makan Sirih wenten unsur gerak, busana adat Riau, musik pangiring, miwah tembang Melayu Riau sane katembangang. Unsur-unsur seni tari puniki mapadu kantos mawentuk Tari Makan Sirih. Olahraga. Puniki prasida kapanggil saking gerakan-gerakan Tari Makan Sirih sane ritmis miwah dinamis. Indike puniki majanten ngamerluang kesiapan fisik para pragiannyane. Kekuatan, ketahanan, miwah kelenturan anggan pragina dahat kaperluang ritatkala gamargiang
anggan pragina dahat kaperluang ritatkala gamargiang gerak Tari Makan Sirih sane indah miwah penuhs emangat. Kreativitas. Nilai puniki kapanggihing ring ragam gerak sane nyihnayang kreativitas krama Melayu sajeroning mengekspresikan keindahan.
Pendap Pendap inggih punika soroh ajengan sekadi pesan, sané dados ajengan khas saking Propinsi Bengkulu. Pendap ngelah cita rasa lalah miwah gurih, taler ambu khas don keladi sané dados pengaputné. Ajengan khas puniki kanikayang sampun nembus pasaran ring makudang kota ring Indonésia, minakadi Jakarta, Lampung, Palémbang, Pangkal Pinang miwah Jambi, taler pasar mancanegara sekadi Ostrali, Bélgia, Jepang, miwah negara liyanan. Lelintihan. Pandap inggih punika
negara liyanan. Lelintihan. Pandap inggih punika ajengan tradisional khas Krui, Lampung Kawan, miwah Bengkulu, sané sampun wénten saking aab ‘’nenek moyang’’. Pendap taler polih dados tema silih tunggil tembang sané kawedar ring album tembang daérah Bengkulu sawatara warsa 1990-an. Mawit saking makudang wit, pendap koné dados ajengan senengan saking Présidén kapertama Indonésia Ir. Soekarno rikala ngemargian masa pangasingan ring Kota Bengkulu saking 1938 nganti
ring Kota Bengkulu saking 1938 nganti 1942. Nenten wantah kénten, ajengan khas tradisional puniki taler dados langganan Présidén kalima Mégawati Soekarnoputri. Tata cara. Makarya pendap kapertama, samian basa-basa kaalusang salanturné kacampuh sareng ulam pilihan sané akéh madaging isi, tur sampun kagetep mauukuran sawatara 3-4 cm, salanturné kacampuh rata sareng kikihan nyuh miwah kikihan nyuh sané sampun magoreng. Dados pangaput pendap, nganggen don biu miwah
pangaput pendap, nganggen don biu miwah don keladi, don biu kapanesang duur apine mangda layu, sapunika don keladiné kaumbah miwah kagetep alit-alit. Don keladi katata rapi ring duur don biu ring tengahné kawewehin ulam miwah basa-basa sané sampun kacampuh. Don biu, don keladi taler isiné kakaput becik nganggen tali rafia mangda prasida kakukus. Pawigunaan ulam maisi padet matatujon mangda ngasilang rasa pendap sané gurih
mangda ngasilang rasa pendap sané gurih taler isiné nénten gelis rusak rikala kalolah sinarengan basa-basa punika. Ring aab sané lintang, isi ulam patut kapendem apetengan mangda ritatkala kadagingin basa-basa pacang gelis nyusup ring ulam punika. Proses fermentasi punika ngaranayang parinama ajengan puniki pendap. Kaunikan liyanan saking pendap wénten ring suwené proses pangukusan. Yen ring ketahné pepes wantah kakukus utawi kapanggang pinih suwé 30 menit,
utawi kapanggang pinih suwé 30 menit, sakéwanten antuk pendap, patut kakukus nganti 8 jam. Paindikan punika kamargiang mangda ngicalang upas oksalat ring bongkol don keladi, rikala punika kaajeng ten karatengin becik pacang ngaranayang gatel-gatel, taler munggahang résiko keni batu ginjal. Pustaka.
Saté bandeng Saté Bandeng inggih punika ajengan tradisional khas Banten, Indonésia. Saté Bandeng malakar saking ulam bandeng ("Chanos chanos"; ) sané karesikin tulang ipun, isiné kabasain miwah kamanjingang malih ring jero kulitne, lantas katusuk utawi kajepit nganggo tiing, lantas kapanggang duur baa langas. Lelitihan. Saté Bandeng pinaka silih tunggil ajengan khas Banten, kauningin sampun wénten saking aab sultan kapertama Banten, Sultan Maulana Hasanuddin, ring
kapertama Banten, Sultan Maulana Hasanuddin, ring warsa 1552-1570. Mawit carita, ajengan khas puniki ngelimbak rikala Sang Sultan ngaptiang ngajeng ulam bandeng. Sang sané maratengan ring kasultanan inguh santukan ulam puniki ngelah akéh duwi tulang miwah mabaya rikala kaolah sacara langsung kakukus utawi kapanggang antuk Sultan taler pategeh-pategeh kasultanan. Sapunika sang sané maratengan maduwé manah nekdekang isi saking ulam, miwah ngeresikin tulang-tulang duwi ipun taler
miwah ngeresikin tulang-tulang duwi ipun taler ngabelasang kulit sareng isi ipun. Ulam sané sampun dekdek kacampuh sareng basa-basa lantas kakaput nganggen kulitné. Sapamargi galah, saté bandeng nenten wantah kaajeng olih kulawarga praratu kemanten. Panjak umum taler ngawitin makarya antuk ajengan saparahin, taler kapasarang dados gagapan antuk wisatawan sané rauh ring Sérang utawi wawengkon pasisi ring Propinsi Banten. Tata cara. Lakaran utama ajengan puniki pasti
cara. Lakaran utama ajengan puniki pasti saking ulam bandeng, kasarengin lakaran liyanan nyuh makikih karatengin, uyah, toya asem, taluh, santen, lengis, don biu anggen ngaput, tiing anggen nusuk miwah manggang. Ring basa-basa ipun wenten minakadi tabia keriting, ketumbah, ginten, jaé, isén, kunyit matunu, bawang, lan kesuna. Bandeng kaumbah miwah kagetok-getok mangda isi saking awak bandeng pesu ring tendasné, ngeresikin duwiné miwah tulangné sané wenten
ngeresikin duwiné miwah tulangné sané wenten ring isiné, lantas isi "kasangrai" ngati atenga lebeng, kacampuh sareng basa-basa punika. Salanturné isi kacampuh sareng taluh lantas dagingin ring kantong kulit bandeng lantas jepit nganggén tiing, rikala mapanggang kaolésin basa-basa. Pustaka.
Makan bajamba Makan Bajamba utawi makan barapak inggih punika budaya tata cara ngajeng ring dija ajengan kagenahang ring asiki piring ageng miwah ngajeng sinarengan. Sacara lelitihan tata cara ngajeng puniki sampun kanikayang wénten saking lintang rikala Islam ngeranjing ring Minangkabau sawatara abad ka-13 M. Salanturné ngelimbak nuju wawengkon liyanan ring Sumatera Kawan, khususuné ring Nagari Jawi-Jawi Kabupatén Solok. Santukan pangingsiran budaya miwah nénten ja
Santukan pangingsiran budaya miwah nénten ja teges sekadi ring acara Megibung, tata cara puniki prasida nénten kamargiang ring apiring, kautama macecirén ngambil darang nasi miwah ngajeng sinarengan prasida taler kasengguh makan bajamba. Ring warsa 2021 dresta puniki sampun katetapang dados Tetamian Budaya Tenbenda saking Sumatera Kawan, antuk nomor registrasi 202101365. Lelintihan. Kanikayang dresta puniki sampun wénten saking lintang rikala Islam ngeranjing ring Minangkabau sawatara
rikala Islam ngeranjing ring Minangkabau sawatara abad ka-13 M. Salanturné ngelimbak nuju wawengkon liyanan ring Sumatera Kawan, khususuné ring Nagari Jawi-Jawi Kabupatén Solok. Irika Makan Bajamba kamargian antuk makudang acara, minakadi ritatkala padi ngawitin matandur, pangukuhan prajuru LKAAM, acara pawiwahan miwah makudang alek anak nagari liyanan. Ring 1 Désémber 2006, acara makan bajamba sané ring pakélingan ka-123 warsa kota Sawahlunto kacatet ring Museum Rékor